CELEX: 32015D2278
Language: lv
Date: 2015-12-04 00:00:00
Title: Komisijas Īstenošanas lēmums (ES) 2015/2278 (2015. gada 4. decembris), ar ko attiecībā uz Vācijas federālo zemju Brēmenes, Hesenes un Lejassaksijas kā no govju infekciozā rinotraheīta brīvu reģionu statusu groza Lēmuma 2004/558/EK I un II pielikumu (izziņots ar dokumenta numuru C(2015) 8462) (Dokuments attiecas uz EEZ)

8.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 322/55
            
         KOMISIJAS ĪSTENOŠANAS LĒMUMS (ES) 2015/2278
   (2015. gada 4. decembris),
   ar ko attiecībā uz Vācijas federālo zemju Brēmenes, Hesenes un Lejassaksijas kā no govju infekciozā rinotraheīta brīvu reģionu statusu groza Lēmuma 2004/558/EK I un II pielikumu
   
      
         (izziņots ar dokumenta numuru C(2015) 8462)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. punktu un 10. panta 2. punktu,
   tā kā:
   
               (1)
            
            
               Direktīvā 64/432/EEK paredzēti noteikumi attiecībā uz liellopu tirdzniecību Savienībā, tostarp noteikta prasība, ka liellopiem, uz kuriem attiecas minētais tiesību akts, pārvešanas laikā līdzi jābūt veterinārajam sertifikātam, kas atbilst minētās direktīvas F pielikumā dotajam 1. paraugam (“1. paraugs”). Minētās direktīvas 9. pantā paredzēts, ka dalībvalsts, kas ieviesusi obligāto valsts programmu govju infekciozā rinotraheīta kontrolei, attiecīgo programmu var iesniegt apstiprināšanai Komisijā. Direktīvas 64/432/EEK 9. pantā paredzēta arī to papildu garantiju noteikšanas kārtība, kas var būt vajadzīgas Kopienas iekšējā tirdzniecībā.
            
         
               (2)
            
            
               Turklāt Direktīvas 64/432/EEK 10. pantā paredzēts, ka, ja dalībvalsts uzskata, ka tās teritorija vai teritorijas daļa ir brīva no govju infekciozā rinotraheīta, tā iesniedz Komisijai vajadzīgos apstiprinošos dokumentus. Minētajā pantā paredzēta arī to papildu garantiju noteikšanas kārtība, kas var būt vajadzīgas Kopienas iekšējā tirdzniecībā.
            
         
               (3)
            
            
               Komisijas Lēmumā 2004/558/EK (2) ir apstiprinātas 1. tipa liellopu herpesvīrusa (BHV1) infekcijas kontroles un izskaušanas programmas, ko iesniegušas minētā lēmuma I pielikumā uzskaitītās dalībvalstis un kas attiecas uz minētajā pielikumā norādītajiem reģioniem, uz kuriem saskaņā ar Direktīvas 64/432/EEK 9. pantu attiecina papildu garantijas. Turklāt Lēmuma 2004/558/EK II pielikumā norādīti tie dalībvalstu reģioni, kurus uzskata par brīviem no BHV1 un uz kuriem saskaņā ar Direktīvas 64/432/EEK 10. pantu attiecina papildu garantijas. Lēmuma 2004/558/EK 2. un 3. pantā arī precizēts, kāda informācija attiecībā uz atsaucēm uz minēto lēmumu jāiekļauj 1. paraugā.
            
         
               (4)
            
            
               Direktīva 64/432/EEK, tostarp 1. paraugs, ar Komisijas Īstenošanas lēmumu 2014/798/ES (3) tika grozīti. Tādējādi ir nepieciešams grozīt atsauces uz 1. paraugu Lēmuma 2004/558/EK 2. un 3. pantā.
            
         
               (5)
            
            
               Patlaban Lēmuma 2004/558/EK I pielikumā ir uzskaitītas šādas Vācijas federālās zemes: Brēmene, Hamburga, Hesene, Lejassaksija, Ziemeļreina-Vestfālene, Reinzeme-Pfalca, Zāra un Šlēsviga-Holšteina.
            
         
               (6)
            
            
               Vācija ir iesniegusi Komisijai apstiprinošus dokumentus par to, ka Brēmenes, Hesenes un Lejassaksijas federālās zemes ir uzskatāmas par brīvām no BHV1 un ka uz tām ir attiecināmas papildu garantijas saskaņā ar Direktīvas 64/432/EEK 10. pantu.
            
         
               (7)
            
            
               No Vācijas iesniegto apstiprinošo dokumentu izvērtējuma izriet, ka Brēmenes, Hesenes un Lejassaksijas federālās zemes vairs nebūtu jāiekļauj Lēmuma 2004/558/EK I pielikumā, bet turpmāk tās būtu jāiekļauj tā II pielikumā un uz tām būtu jāattiecina Direktīvas 64/432/EEK 10. pantā paredzētās papildu garantijas. Tāpēc Lēmuma 2004/558/EK I un II pielikums būtu attiecīgi jāgroza.
            
         
               (8)
            
            
               Tāpēc attiecīgi būtu jāgroza Lēmums 2004/558/EK.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2004/558/EK groza šādi:
   
               1)
            
            
               lēmuma 2. panta 4. punktu aizstāj ar šādu:
               “4.   Direktīvas 64/432/EEK F pielikuma 1. paraugā norādītā veselības sertifikāta, kas tiek nosūtīts kopā ar liellopiem, kā minēts šā panta 1. punktā, C iedaļas II.3.3. punktā attiecīgajās aizpildāmajās vietās ieraksta šā lēmuma attiecīgā panta, punkta un apakšpunkta numuru.”;
            
         
               2)
            
            
               lēmuma 3. panta 3. punktu aizstāj ar šādu:
               “3.   Direktīvas 64/432/EEK F pielikuma 1. paraugā norādītā veselības sertifikāta, kas tiek nosūtīts kopā ar liellopiem, kā minēts šā panta 1. punktā, C iedaļas II.3.3. punktā attiecīgajās aizpildāmajās vietās ieraksta šā lēmuma attiecīgā panta, punkta un apakšpunkta numuru.”;
            
         
               3)
            
            
               lēmuma I un II pielikumu aizstāj ar šā lēmuma pielikuma tekstu.
            
         2. pants
   Šis lēmums ir adresēts dalībvalstīm.
   
      Briselē, 2015. gada 4. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 121, 29.7.1964., 1977. lpp.
   
   
      (2)  Komisijas 2004. gada 15. jūlija Lēmums 2004/558/EK par Padomes Direktīvas 64/432/EEK ieviešanu attiecībā uz papildus garantijām Kopienas iekšējā liellopu tirdzniecībā sakarā ar liellopu infekciozo rinotraheītu un atsevišķu dalībvalstu iesniegto izskaušanas programmu apstiprināšanu (OV L 249, 23.7.2004., 20. lpp.).
   
      (3)  Komisijas 2014. gada 13. novembra Īstenošanas lēmums 2014/798/ES, ar ko attiecībā uz Savienības iekšējai tirdzniecībai ar liellopiem un cūkām paredzēto veselības sertifikātu paraugu veidlapām un papildu veselības prasībām, kuras Savienības iekšējā tirdzniecībā ar mājas cūkām piemērojamas attiecībā uz Trichinella, groza Padomes Direktīvas 64/432/EEK F pielikumu (OV L 330, 15.11.2014., 50. lpp.).
   
      PIELIKUMS
      “
            I PIELIKUMS
            
                        Dalībvalstis
                     
                     
                        Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 9. pantu
                     
                  
                        Beļģija
                     
                     
                        Visi reģioni
                     
                  
                        Čehijas Republika
                     
                     
                        Visi reģioni
                     
                  
                        Vācija
                     
                     
                        Federālās zemes:
                        
                                     
                                 
                                 
                                    Hamburga
                                 
                              
                                     
                                 
                                 
                                    Ziemeļreina-Vestfālene
                                 
                              
                                     
                                 
                                 
                                    Reinzeme-Pfalca
                                 
                              
                                     
                                 
                                 
                                    Zāra
                                 
                              
                                     
                                 
                                 
                                    Šlēsviga-Holšteina
                                 
                              
                  
                        Itālija
                     
                     
                        Friuli-Venēcijas Džūlijas reģions
                        Trento autonomā province
                     
                  
         
            II PIELIKUMS
            
                        Dalībvalstis
                     
                     
                        Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 10. pantu
                     
                  
                        Dānija
                     
                     
                        Visi reģioni
                     
                  
                        Vācija
                     
                     
                        Federālās zemes:
                        
                                     
                                 
                                 
                                    Bādene-Virtemberga
                                 
                              
                                     
                                 
                                 
                                    Bavārija
                                 
                              
                                     
                                 
                                 
                                    Berlīne
                                 
                              
                                     
                                 
                                 
                                    Brandenburga
                                 
                              
                                     
                                 
                                 
                                    Brēmene
                                 
                              
                                     
                                 
                                 
                                    Hesene
                                 
                              
                                     
                                 
                                 
                                    Lejassaksija
                                 
                              
                                     
                                 
                                 
                                    Mēklenburga-Priekšpomerānija
                                 
                              
                                     
                                 
                                 
                                    Saksija
                                 
                              
                                     
                                 
                                 
                                    Saksija-Anhalte
                                 
                              
                                     
                                 
                                 
                                    Tīringene
                                 
                              
                  
                        Itālija
                     
                     
                        Valles d'Aostas reģions
                        Bolcāno autonomā province
                     
                  
                        Austrija
                     
                     
                        Visi reģioni
                     
                  
                        Somija
                     
                     
                        Visi reģioni
                     
                  
                        Zviedrija
                     
                     
                        Visi reģioni
                     
                  ”